REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/498-21

30. novembar 2021. godine

B e o g r a d

Z A P I S N I K

74. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 26. NOVEMBRA 2021. GODINE

 Sednica je počela u 14.30 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Nevena Veinović, Violeta Ocokoljić, Uglješa Mrdić, Ilija Matejić, Željko Tomić, Đorđe Todorović, Olja Petrović, Vuk Mirčetić, Jovan Palalić i Luka Kebara.

Sednici Odbora prisustvovali su i Dijana Radović, zamenik člana Odbora Tome File i Borisav Kovačević.

 Sednici nisu prisustvovali članovi Odbora: Marija Jevđić, Milenko Jovanov, Dubravka Kralj i Balint Pastor, niti njihovi zamenici.

 Sednici Odbora su prisustvovali iz Ministarstva finansija Dragan Demirović, pomoćnik ministra u Sektoru za fiskalni sistem, Vojislav Lazarević, pomoćnik ministra u Sektoru za imovinsko-pravne poslove i Saša Stevanović, državni sekretar.

 Na predlog predsednika, Odbor je većinom glasova (12 glasova za, 1 nije glasao) utvrdio sledeći

**D n e v n i r e d:**

1. Razmatranje Predloga zakona o izmenama i dopuni Zakona o budžetskom sistemu, koji je podnela Vlada (broj400-1967/21, od 4. novembra 2021. godine), u pojedinostima;

 2. Razmatranje Predloga zakona o izmenama i dopunama Zakona o porezu na dohodak građana, koji je podnela Vlada (broj 011-1964/21 od 4. novembra 2021. godine), u pojedinostima;

 3. Razmatranje Predloga zakona o izmenama Zakona o porezima na upotrebu, držanje i nošenje dobara, koji je podnela Vlada (broj 011-1963/21 od 4. novembra 2021. godine), u pojedinostima;

 4. Razmatranje Predloga zakona o izmenama i dopunama Zakona o porezima na imovinu, koji je podnela Vlada (broj 011-1962/21 od 4. novembra 2021. godine), u pojedinostima;

 5. Razmatranje Predloga zakona o izmenama i dopunama Zakona o doprinosima za obavezno socijalno osiguranje, koji je podnela Vlada (broj 011-1961/21 od 4. novembra 2021. godine), u pojedinostima;

 6. Razmatranje Predloga zakona o izmenama i dopunama Zakona o eksproprijaciji, koji je podnela Vlada (broj 011-1958/21 od 4. novembra 2021. godine), u pojedinostima.

**Prva tačka dnevnog reda:** Razmatranje Predloga zakona o izmenama i dopuni Zakona o budžetskom sistemu, koji je podnela Vlada, u pojedinostima

Odbor je, u skladu sa članom 164. Poslovnika Narodne skupštine, razmotrio Predlog zakona o izmenama i dopunama Zakona o budžetskom sistemu, u pojedinostima i smatra da je amandman na član 1. koji je podneo Odbor za finansije, republički budžet i kontrolu trošenja javnih sredstava u skladu sa Ustavom i pravnim sistemom Republike Srbije.

 Za izvestioca Odbora na sednici Narodne skupštine određen je predsednik Odbora.

Odbor je odluku doneo jednoglasno (13 glasova za).

Za izvestioca Odbora na sednici Narodne skupštine određen je predsednik Odbora.

 **Druga tačka dnevnog reda:** Razmatranje Predloga zakona o izmenama i dopunama Zakona o porezu na dohodak građana, koji je podnela Vlada, u pojedinostima

 Odbor je, u skladu sa članom 164. Poslovnika Narodne skupštine, razmotrio Predlog zakona o izmenama i dopunama Zakona o porezu na dohodak građana, u pojedinostima i smatra da je amandman kojim se posle člana 20. dodaju čl. 20a i 20b, koji je podnela Vlada u skladu sa Ustavom i pravnim sistemom Republike Srbije.

 Odbor je odluku doneo jednoglasno (13 glasova za).

 Za izvestioca Odbora na sednici Narodne skupštine određen je predsednik Odbora.

 **Treća tačka dnevnog reda**: Razmatranje Predloga zakona o izmenama Zakona o porezima na upotrebu, držanje i nošenje dobara, koji je podnela Vlada, u pojedinostima

Odbor je, u skladu sa članom 164. Poslovnika Narodne skupštine, razmotrio je Predlog zakona o izmenama Zakona o porezima na upotrebu, držanje i nošenje dobara, u pojedinostima i smatra da je amandman na član 1. koji je podneo narodni poslanik Dejan Radenković u skladu sa Ustavom i pravnim sistemom Republike Srbije.

Odbor je odluku doneo jednoglasno (13 glasova za).

 Za izvestioca Odbora na sednici Narodne skupštine određen je predsednik Odbora.

 **Četvrta tačka dnevnog reda**: Razmatranje Predloga zakona o izmenama i dopunama Zakona o porezima na imovinu, koji je podnela Vlada, u pojedinostima

 Odbor je, u skladu sa članom 164. Poslovnika Narodne skupštine, razmotrio je Predlog zakona o izmenama i dopunama Zakona o porezima na imovinu, u pojedinostima i smatra da je amandman na član 1. koji je podneo narodni poslanik Đorđe Komlenski u skladu sa Ustavom i pravnim sistemom Republike Srbije.

 Odbor je odluku doneo jednoglasno (13 glasova za).

 Za izvestioca Odbora na sednici Narodne skupštine određen je predsednik Odbora.

 **Peta tačka dnevnog reda**: Razmatranje Predloga zakona o izmenama i dopunama Zakona o doprinosima za obavezno socijalno osiguranje, koji je podnela Vlada, u pojedinostima.

 Odbor je, u skladu sa članom 164. Poslovnika Narodne skupštine, razmotrio je Predlog zakona o izmenama i dopunama Zakona o doprinosima za obavezno socijalno osiguranje, u pojedinostima i smatra da je amandman kojim se posle člana 7. dodaje novi član 7a, koji je podnela Vlada u skladu sa Ustavom i pravnim sistemom Republike Srbije.

Odbor je odluku doneo jednoglasno (13 glasova za).

 Za izvestioca Odbora na sednici Narodne skupštine određen je predsednik Odbora.

 **Šesta tačka dnevnog reda**: Razmatranje Predloga zakona o izmenama i dopunama Zakona o eksproprijaciji, koji je podnela Vlada, u pojedinostima

 Odbor je, u skladu sa članom 164. Poslovnika Narodne skupštine, razmotrio Predlog zakona o izmenama i dopunama Zakona o eksproprijaciji, u pojedinostima i smatra da su u skladu sa Ustavom i pravnim sistemom Republike Srbije sledeći amandmani:

- na član 2. koji je podnela Vlada;

- na član 10. koji je podneo narodni poslanik Đorđe Komlenski;

- na član 20. koji je podneo narodni poslanik Đorđe Komlenski.

 Za izvestioca Odbora na sednici Narodne skupštine određen je predsednik Odbora.

 Sednica je završena u 14,40 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Jelena Žarić Kovačević